આ બાબતે અંધેરીમાં રહેતા મહેશ વીરાએ મિડ-ડે LOCALને જણાવ્યું હતું કે ‘રસ્તા પરના પેવર બ્લૉક્સ નીકળી ગયા હોવાથી ખાડો પડી ગયો છે અને એની અંદર પાણી ભરાઈ ગયું છે. રસ્તો પણ ઊબડખાબડ બની ગયો છે. આખા રસ્તા પર આવી જ પરિસ્થિતિ જોવા મળે છે. અહીંથી વેહિકલ લઈ પસાર થતાં જો ધ્યાન ચૂકી જવાય તો ઍક્સિડન્ટ થવાના ચાન્સ રહે છે. રસ્તાની અતિશય ખરાબ હાલત થઈ છે. આવા રસ્તા પરથી પસાર થતાં લોકોને મુશ્કેલી થાય છે અને રાતના સમયમાં તો બહુ જ પરેશાની થાય છે. રસ્તો વધુ ખરાબ થાય એ પહેલાં જો એને સરખો કરી દેવામાં આવે તો સારું નહીં તો રસ્તા પરથી ભારે વેહિકલો પસાર થતાં રસ્તો ધીમે-ધીમે વધુ ખરાબ થઈ જશે અને પછી તો અહીંથી પસાર થવું કેમ એવો વિચાર આવશે. આ બાબતે સુધરાઈ વહેલી તકે કોઈ પગલાં ભરી નીકળી ગયેલા પેવર બ્લૉક્સને સરખા કરી રસ્તાનું સમારકામ કરે તો સારું.’